ddrg/super_eurlex huggingface dataset:
(1)

I gcomhréir le hAirteagal 12 de Threoir 2014/68/AE ó Pharlaimint na hEorpa agus ón gComhairle (2), maidir le brú-threalamh nó cóimeálacha dá dtagraítear in Airteagal 4(1) agus (2) den Treoir sin atá i gcomhréir le caighdeáin chomhchuibhithe nó codanna de na caighdeáin chomhchuibhithe sin agus a bhfuil a sonraí tagartha foilsithe in Iris Oifigiúil an Aontais Eorpaigh, glacfar leis go bhfuil siad i gcomhréir leis na ceanglais riachtanacha sábháilteachta a chumhdaítear faoi na caighdeáin sin nó faoi chodanna de na caighdeáin sin dá dtagraítear in Iarscríbhinn I a ghabhann leis an Treoir sin.
CINNEADH (AE) 2021/47 ÓN gCOMHAIRLE

an 21 Eanáir 2021

lena gcuirtear ionadaí in ionad comhalta den phainéal dá bhforáiltear in Airteagal 255 den Chonradh ar Fheidhmiú an Aontais Eorpaigh

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe an dara mír d’Airteagal 255 de,

Ag féachaint don tionscnamh ó Uachtarán na Cúirte Breithiúnais an 2 Nollaig 2020,

De bharr an mhéid seo a leanas:

(1) De bhun na chéad mhíre d’Airteagal 255 den Chonradh ar Fheidhmiú an Aontais Eorpaigh, cuireadh painéal ar bun chun tuairim a thabhairt ar oiriúnacht na n-iarrthóirí chun feidhmeanna Breithimh agus Abhcóide Ghinearálta den Chúirt Bhreithiúnais agus den Chúirt Ghinearálta a fheidhmiú sula ndéanfaidh rialtais na mBallstát na ceapacháin (“an painéal”).

(2) Tá ar an bpainéal seachtar arna dtoghadh as measc iarchomhaltaí na Cúirte Breithiúnais agus na Cúirte Ginearálta, comhaltaí de chúirteanna uachtaracha náisiúnta agus dlíodóirí a n-aithnítear a n-inniúlacht, agus déanfaidh Parlaimint na hEorpa duine amháin acu a mholadh.

(3) Le Cinntí (AE, Euratom) 2017/2262 (1) agus (AE) 2020/539 (2) uaithi, cheap an Chomhairle seachtar comhaltaí an phainéil go ceann tréimhse dar críoch an 28 Feabhra 2022.

(4) I litir uaidh an 11 Feabhra 2020, chuir Simon BUSUTTIL, comhalta den phainéal arna mholadh ag Parlaimint na hEorpa, in iúl don Chomhairle go raibh sé ag éirí as oifig.

(5) An 26 Samhain 2020, chuir Uachtarán Pharlaimint na hEorpa in iúl d’Uachtarán na Cúirte Breithiúnais gur mian le Parlaimint na hEorpa Julia LAFFRANQUE a cheapadh ina comhalta den phainéal.

(6) I litir uaidh an 2 Nollaig 2020, mhol Uachtarán na Cúirte Breithiúnais go gceapfaí Julia LAFFRANQUE in ionad Simon BUSUTTIL ina comhalta den phainéal fad an téarma oifige seo, i gcomhréir le pointe 3 de rialacha oibriúcháin an phainéil mar a leagtar amach iad san Iarscríbhinn a ghabhann le Cinneadh 2010/124/AE ón gComhairle (3),

TAR ÉIS AN CINNEADH SEO A GHLACADH:

Airteagal 1 Leis seo, ceaptar Julia LAFFRANQUE ina comhalta den phainéal dá bhforáiltear in Airteagal 255 den Chonradh ar Fheidhmiú an Aontais Eorpaigh, go ceann tréimhse dar críoch an 28 Feabhra 2022.

Airteagal 2 Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, 21 Eanáir 2021. Thar ceann na Comhairle An tUachtarán A.P. ZACARIAS

(1) Cinneadh (AE, Euratom) 2017/2262 ón gComhairle an 4 Nollaig 2017 lena gceaptar comhaltaí an phainéil dá bhforáiltear in Airteagal 255 den Chonradh ar Fheidhmiú an Aontais Eorpaigh (IO L 324, 8.12.2017, lch. 50).

(2) Cinneadh (AE) 2020/539 ón gComhairle an 15 Aibreán 2020 le hionadaí a chur isteach in áit Chathaoirleach an phainéil dá bhforáiltear in Airteagal 255 den Chonradh ar Fheidhmiú an Aontais Eorpaigh (IO L 122, 20.4.2020, lch. 1).

(3) Cinneadh 2010/124/AE ón gComhairle an 25 Feabhra 2010 maidir le rialacha oibriúcháin an phainéil dá bhforáiltear in Airteagal 255 den Chonradh ar Fheidhmiú an Aontais Eorpaigh (IO L 50, 27.2.2010, lch. 18).
Iris Oifigiúil an Aontais Eorpaigh

Ceartúchán ar Chinneadh (CBES) 2021/481 ón gComhairle an 22 Márta 2021 lena leasaítear Cinneadh (CBES) 2020/1999 ón gComhairle maidir le bearta sriantacha in aghaidh sáruithe agus mí-úsáidí tromchúiseacha ar chearta an duine

( Iris Oifigiúil an Aontais Eorpaigh L 99I an 22 Márta 2021 )

(IO L Eagrán Speisialta Gaeilge 991, an 22 Márta 2021)

Ar leathanach 36, Iarscríbhinn, pointe (2), iontráil 3, colún “Ainm (Traslitriú isteach i script na Laidine)”:

in ionad:

“Kaniyat Militia (dá ngairtear ‘7th Brigade Tarhuna 7th Brigade, Tarhuna Brigade’ freisin) (dá ngairtear ‘9th Brigade, Al-Kani Militia, Al-Kaniyat; Kani Brigade, Kaniat Kaniyat, Kanyat’ freisin)”,

léitear:
(1)

Tá forbairt á déanamh i rith an ama i dtaca leis an gcaidreamh idir an tAontas agus Ríocht Haisimíteach na hIordáine (an Iordáin) faoi chuimsiú Bheartas Comharsanachta na hEorpa (BCE). An 24 Samhain 1997, shínigh an Iordáin an Comhaontú Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt amháin, agus Ríocht Haisimíteach na hIordáine den pháirt eile (2) (an “Comhaontú Comhlachais”), comhaontú a tháinig i bhfeidhm an 1 Bealtaine 2002. Faoin gComhaontú Comhlachais, bhunaigh an tAontas agus an Iordáin Limistéar Saorthrádála de réir a chéile le linn idirthréimhse 12 bhliain. Ina theannta sin, tháinig Comhaontú i bhfoirm Malartú Litreacha idir an Comhphobal Eorpach agus Ríocht Haisimíteach na hIordáine maidir le bearta léirscaoilte cómhalartacha agus lena leasaítear Comhaontú Comhlachais CE–an Iordáin mar aon le hIarscríbhinní I, II, III agus IV agus Prótacail 1 agus 2 a ghabhann leis an Comhaontú sin a athsholáthar (3) i bhfeidhm in 2007. In 2010, thángthas ar chomhaontú idir an tAontas agus an Iordáin maidir le comhpháirtíocht Ardstádais, comhpháirtíocht arb é atá i gceist leis réimsí comhair a leathnú. Tháinig prótacal idir an tAontas Eorpach agus Ríocht Haisimíteach na hIordáine lena mbunaítear sásra um réiteach díospóidí faoi fhorálacha trádála an Chomhaontaithe Eora-Mheánmhara lena mbunaítear Comhlachas idir na Comhphobail Eorpacha agus a mBallstáit, de pháirt amháin, agus Ríocht Haisimíteach na hIordáine den pháirt eile (4) i bhfeidhm an 1 Iúil 2011, prótacal a insilíodh i mí na Nollag 2009. Rinneadh idirphlé polaitiúil agus comhar eacnamaíoch a fhorbairt tuilleadh faoi chuimsiú an Chomhaontaithe Comhlachais, na dTosaíochtaí Comhpháirtíochta idir an tAontas agus an Iordáin agus an Chreata Tacaíochta Aonair arna ghlacadh do 2017-2020.
(3)

Luaitear in Airteagal 33 den Chomhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (3) (“Comhaontú um Tharraingt Siar”) go mbeidh feidhm ag forálacha Theideal III de Chuid a Dó den Chomhaontú um Tharraingt Siar maidir le náisiúnaigh den Íoslainn, de Phrionsacht Lichtinstéin, de Ríocht na hIorua agus de Chónaidhm na hEilvéise ar choinníoll go mbeidh comhaontuithe comhfhreagracha tugtha i gcrích agus á gcur i bhfeidhm ag na tíortha sin leis an Ríocht Aontaithe, a mbeidh feidhm acu maidir le saoránaigh de chuid an Aontais, chomh maith le comhaontuithe leis an Aontas a mbeidh feidhm acu maidir le náisiúnaigh den Ríocht Aontaithe.
Mar thoradh ar an bplé maidir leis an gCoinbhinsiún a leasú, tá tacar nua rialacha tionscnaimh atá nuachóirithe agus níos solúbtha ann atá le hionchorprú sa Choinbhinsiún. Chomhaontaigh an tAontas agus Poblacht na hAlbáine tacar malartach rialacha tionscnaimh a chur i bhfeidhm a luaithe is féidir, iad bunaithe ar na rialacha sa Choinbhinsiún leasaithe, a fhéadfar a úsáid go déthaobhach, mar rialacha tionscnaimh is rialacha malartacha ar na rialacha sin a leagtar síos sa Choinbhinsiún (“Rialacha idirthréimhseacha”), go dtí go dtabharfar an leasú ar an gCoinbhinsiún i gcrích agus go dtiocfaidh an leasú sin i bhfeidhm. Chuige sin, déanfaidh an cinneadh foráil freisin do na Rialacha idirthréimhseacha.
Mar thoradh ar an bplé maidir leis an gCoinbhinsiún a leasú, tá tacar nua rialacha tionscnaimh atá nuachóirithe agus níos solúbtha ann atá le hionchorprú sa Choinbhinsiún. Chomhaontaigh an tAontas agus Poblacht na Macadóine Thuaidh tacar malartach rialacha tionscnaimh a chur i bhfeidhm a luaithe is féidir, iad bunaithe ar na rialacha sa Choinbhinsiún leasaithe, a fhéadfar a úsáid go déthaobhach, mar rialacha tionscnaimh is rialacha malartacha ar na rialacha sin a leagtar síos sa Choinbhinsiún (“Rialacha idirthréimhseacha”), go dtí go dtabharfar an leasú ar an gCoinbhinsiún i gcrích agus go dtiocfaidh an leasú sin i bhfeidhm. Chuige sin, déanfaidh an cinneadh foráil freisin do na Rialacha idirthréimhseacha.
(15)

I bhfianaise an mhéid ama a theastaíonn chun leasú ar an gCoinbhinsiún a chaibidil agus chun go dtiocfadh sé i bhfeidhm, is léir go bhfuil gá le réiteach airgeadais níos láithrí le go bhféadfadh an Coinbhinsiún leanúint de bheith ag feidhmiú ar bhealach éifeachtach san idirthréimhse. Shásófaí an gá sin tríd an gcomhaontú páirteach méadaithe atáthar a mholadh.
CINNEADH (AE) 2020/2022 ÓN gCOMHAIRLE

an 4 Nollaig 2020

maidir leis an seasamh atá le glacadh, thar ceann an Aontais Eorpaigh, i gComhchoiste LEE a bhaineann le leasú ar Iarscríbhinn IV (Fuinneamh) a ghabhann le Comhaontú LEE

(Téacs atá ábhartha maidir le LEE)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 194 i gcomhar le hAirteagal 218(9) de,

Ag féachaint do Rialachán (CE) Uimh. 2894/94 ón gComhairle an 28 Samhain 1994 a bhaineann le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch (1), agus go háirithe Airteagal 1(3) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Tháinig an Comhaontú ar an Limistéar Eorpach Eacnamaíoch (2) (“Comhaontú LEE”) i bhfeidhm an 1 Eanáir 1994.

(2) De bhun Airteagal 98 de Chomhaontú LEE, is féidir le Comhchoiste LEE a chinneadh Iarscríbhinn IV a ghabhann le Comhaontú LEE a leasú.

(3) Tá Rialachán (AE) 2015/1222 ón gCoimisiún (3) le hionchorprú i gComhaontú LEE.

(4) Ba cheart Iarscríbhinn IV a ghabhann le Comhaontú LEE a leasú dá réir sin.

(5) Ba cheart, dá bhrí sin, seasamh an Aontais i gComhchoiste LEE a bheith bunaithe ar an dréachtchinneadh ó Chomhchoiste LEE,

TAR ÉIS AN CINNEADH SEO A GHLACADH:

Airteagal 1 Maidir leis an seasamh atá le glacadh, thar ceann an Aontais, i gComhchoiste LEE i ndáil leis an leasú atá beartaithe ar Iarscríbhinn IV (Fuinneamh) a ghabhann le Comhaontú LEE, bunófar an seasamh sin ar an dréachtchinneadh ó Chomhchoiste LEE (4).

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 4 Nollaig 2020. Thar ceann na Comhairle An tUachtarán M. ROTH

(1) IO L 305, 30.11.1994, lch. 6.

(2) IO L 1, 3.1.1994, lch. 3.

(3) Rialachán (AE) 2015/1222 ón gCoimisiún an 24 Iúil 2015 lena mbunaítear treoirlíne maidir le leithdháileadh acmhainneachta agus bainistiú ar phlódú (IO L 197, 25.7.2015, lch. 24).

(4) Féach doiciméad ST 12929/20 ar http://register.consilium.europa.eu
CINNEADH ÓN GCOMHAIRLE

an 10 Samhain 2020

lena gceaptar Uachtarán Bhoird Achomhairc Oifig Maoine Intleachtúla an Aontais Eorpaigh

(2020/C 391/01)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2017/1001 ó Pharlaimint na hEorpa agus ón gComhairle an 14 Meitheamh 2017 maidir le trádmharc an Aontais Eorpaigh (1), agus go háirithe Airteagal 166(1) de,

De bharr an mhéid seo a leanas:

An 8 Meitheamh 2020, fuair an Chomhairle liosta iarrthóirí atá beartaithe do phost an Uachtaráin ar Bhoird Achomhairc EUIPO ó Bhord Bainistíochta Oifig Maoine Intleachtúla an Aontais Eorpaigh (EUIPO),

TAR ÉIS AN CINNEADH SEO A GHLACADH:

Airteagal 1 1. Leis seo, ceaptar João Nuno MAROCO AMARAL NEGRÃO, a rugadh i Liospóin (an Phortaingéil) an 2 Samhain 1970, ina Uachtarán ar Bhoird Achomhairc Oifig Maoine Intleachtúla an Aontais Eorpaigh (EUIPO) ar feadh téarma oifige 5 bliana. 2. Is é Bord Bainistíochta EUIPO a chinnfidh an dáta a gcuirfear tús leis an téarma 5 bliana dá dtagraítear i mír 1.

Airteagal 2 Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, 10 Samhain 2020. Thar ceann na Comhairle An tUachtarán M. ROTH

(1) IO L 154, 16.6.2017, lch. 1.
CINNEADH (AE) 2020/1495 ÓN gCOMHAIRLE

an 13 Deireadh Fómhair 2020

maidir leis an seasamh atá le glacadh thar ceann an Aontais Eorpaigh laistigh den Choiste Custaim arna bhunú faoin gComhaontú Saorthrádála idir an tAontas Eorpach agus a Bhallstáit, de pháirt, agus Poblacht na Cóiré, den pháirt eile, a mhéid a bhaineann le moladh maidir le cur i bhfeidhm Airteagal 27 den Phrótacal a bhaineann leis an sainmhíniú ar “táirgí tionscnaimh” agus modhanna comhair riaracháin

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe d’Airteagal 207(4), an chéad fhomhír, i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Tá an Comhaontú Saorthrádála idir an tAontas Eorpach agus a Bhallstáit, de pháirt, agus Poblacht na Cóiré, den pháirt eile (1), (“an Comhaontú”), á chur i bhfeidhm go sealadach ón 1 Iúil 2011 agus tháinig sé i bhfeidhm an 13 Nollaig 2015.

(2) Leagtar síos le hAirteagal 27 den Phrótacal a ghabhann leis an gComhaontú, a bhaineann leis an sainmhíniú ar “táirgí tionscnaimh” agus modhanna comhair riaracháin (“an Prótacal”), an nós imeachta lena ndéantar cruthúnais ar thionscnaimh a fhíorú agus cúraimí agus freagrachtaí údaráis chustaim na bPáirtthe allmhairiúcháin agus onnmhairiúcháin.

(3) Le hAirteagal 6.16(5) den Chomhaontú, cumhachtaítear an Coiste Custaim, arna bhunú de bhun phointe (c) d’Airteagal 15.2(1) den Chomhaontú chun moltaí a fhoirmiú, moltaí a mheasann sé a bheith riachtanach chun go mbainfear amach na cuspóirí comhchoiteanna agus chun go bhfeidhmeoidh na sásraí arna mbunú leis an bPrótacal go fónta.

(4) Shainaithin an tAontas agus Poblacht na Cóiré gá atá le comhthuiscint ar phríomhghnéithe an nóis imeachta fíorúcháin a leagtar síos in Airteagal 27 den Phrótacal agus ar na céimeanna éagsúla sa nós imeachta sin. Ba cheart go mbeadh comhthuiscint den sórt sin chun leas na n-údarás custaim atá i gceannas ar chomhlíonadh na rialacha tionscnaimh a áirithiú agus ar a áirithiú go gcuirfear cóir chomhionann ar na hoibreoirí eacnamaíocha atá faoi réir fíorúcháin, ar chríoch gach Páirtí.

(5) Measann an tAontas agus Poblacht na Cóiré gurb iomchuí go bhfoirmeodh an Coiste Custaim moladh le haghaidh chomhthuiscint agus cur chun feidhme fónta an nóis imeachta fíorúcháin a leagtar síos in Airteagal 27 den Phrótacal.

(6) Is iomchuí an seasamh atá le glacadh thar ceann an Aontais sa Choiste Custaim a bhunú, ós rud é go mbeidh éifeachtaí dlí ag an moladh sin san Aontas,

TAR ÉIS AN CINNEADH SEO A GHLACADH:

Airteagal 1 Maidir leis an seasamh atá le glacadh thar ceann an Aontais sa Choiste Custaim arna bhunú faoin gComhaontú Saorthrádála idir an tAontas Eorpach agus a Bhallstáit, de pháirt, agus Poblacht na Cóiré, den pháirt eile, bunófar é ar an dréachtmholadh ón gCoiste Custaim sin (2).

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh i Lucsamburg, 13 Deireadh Fómhair 2020. Thar ceann na Comhairle An tUachtarán M. ROTH

(1) IO L 127, 14.5.2011, lch. 6.

(2) Féach doiciméad ST 10586/20 ar http://register.consilium.europa.eu.
(5)

Is é an rud atá in CCEnna, cuid den chaidreamh foriomlán idir an tAontas agus a Bhallstáit, de pháirt amháin, agus tíortha ACC den pháirt eile, mar a leagtar amach sa Chomhaontú Comhpháirtíochta idir comhaltaí Ghrúpa Stát na hAfraice, Mhuir Chairib agus an Aigéin Chiúin de pháirt amháin, agus an Comhphobal Eorpach agus a Bhallstáit, den pháirt eile (3), mar a leasaíodh go deireanach (Comhaontú Comhpháirtíochta Cotonou) agus, ach a mbeidh sé infheidhme, an comhaontú a thiocfaidh ina dhiaidh. Faoi Airteagal 34(1) de Chomhaontú Comhpháirtíochta Cotonou, is é is aidhm do chomhar eacnamaíoch agus trádála idir na páirtithe comhtháthú réidh céimneach tíortha ACC sa gheilleagar domhanda a chothú, agus aird chuí á tabhairt ar a roghanna polaitiúla agus ar a dtosaíochtaí forbartha, agus ar an gcaoi sin a bhforbairt inbhuanaithe a chur chun cinn agus rannchuidiú le díothú na bochtaineachta i dtíortha ACC. Sa chomhthéacs sin, is féidir a mheas gur ionstraimí forbartha mar a thagraítear dóibh in Airteagal 36(2) de Chomhaontú Comhpháirtíochta Cotonou iad CCEnna. Dá bhrí sin, cuirtear leibhéil éagsúla forbartha na bPáirtithe san áireamh sa Chomhaontú, chomh maith leis na srianta sonracha eacnamaíocha agus sóisialta atá ar Ghána agus a mhéid atá Gána ábalta a geilleagar a oiriúnú agus a choigeartú le haghaidh phróiseas an léirscaoilte. Ina theannta sin, bunaíodh Cinneadh (AE) 2016/1850 maidir le síniú agus cur i bhfeidhm sealadach an Chomhaontaithe, ar comhaontú measctha é agus ina bhfuil teideal maidir le comhpháirtíocht forbraíochta, bunaíodh é ar bhunús dlí na trádála agus ar bhunús dlí an chomhair um fhorbairt araon. Ba cheart sin a léiriú freisin sa Chinneadh seo,
(2)

Foráiltear le Cinneadh (CBES) 2019/2110 nach mór stádas EUAM RCA agus foireann EUAM RCA, lena n‐áirítear i gcás inarb iomchuí, na pribhléidí, na díolúintí agus na ráthaíochtaí eile is gá chun EUAM RCA a thabhairt chun críche agus a fheidhmiú go rianúil, bheith faoi réir comhaontú arna thabhairt i gcrích de bhun Airteagal 37 den Chonradh ar an Aontas Eorpach (CAE) agus i gcomhréir leis an nós imeachta a leagtar síos in Airteagal 218 den Chonradh ar Fheidhmiú an Aontais Eorpaigh.
(1)

Le Cinneadh 2002/648/CE (2), d’fhormheas an Chomhairle tabhairt i gcrích an Chomhaontaithe le haghaidh comhar eolaíochta agus teicneolaíochta idir an Comhphobal Eorpach agus Rialtas Phoblacht na hIndia (3). Síníodh an Comhaontú seo i nDeilí Nua an 23 Samhain 2001 agus tháinig sé i bhfeidhm an 14 Deireadh Fómhair 2002. Le Cinneadh 2009/501/CE (4), d’fhormheas an Chomhairle tabhairt i gcrích an Chomhaontaithe lena n-athnuaitear an Comhaontú le haghaidh comhar eolaíochta agus teicneolaíochta idir an Comhphobal Eorpach agus Rialtas Phoblacht na hIndia (5), a rinne an Comhaontú a síníodh sa bhliain 2001 a athnuachan agus a mhodhnú de bheagán. Síníodh é i nDeilí Nua an 30 Samhain 2007 agus tháinig sé i bhfeidhm an 17 Bealtaine 2010. Tagraítear don Chomhaontú seo mar aon leis an gComhaontú a síníodh sa bhliain 2001 mar “an Comhaontú”.
CINNEADH ÓN GCOMHAIRLE

an 24 Meitheamh 2020

lena nglactar an seasamh ón gComhairle maidir le dréachtbhuiséad leasaitheach Uimh. 5 de chuid an Aontais Eorpaigh don bhliain airgeadais 2020

(2020/C 212 I/02)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 314 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106a de,

Ag féachaint do Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (1), agus go háirithe Airteagal 44 de,

De bharr an mhéid seo a leanas:

— glacadh buiséad an Aontais don bhliain airgeadais 2020 go cinntitheach an 27 Samhain 2019 (2);

— thíolaic an Coimisiún togra, an 3 Meitheamh 2020, ina raibh dréachtbhuiséad leasaitheach Uimh. 5 a ghabhann leis an mbuiséad ginearálta don bhliain airgeadais 2020;

— is tábhachtach glacadh gasta dréachtbhuiséad leasaitheach Uimh. 5/2020 a chumasú le go mbeifear in ann leanúint de thacaíocht dhaonnúil a thabhairt do dhídeanaithe san Iordáin, sa Liobáin agus sa Tuirc gan bhriseadh. Dá bhrí sin, tá bonn cirt le giorrú a dhéanamh ar an tréimhse ocht seachtaine maidir leis an bhfaisnéis do Pharlaimintí náisiúnta a leagtar síos in Airteagal 4 de Phrótacal Uimh. 1, i gcomhréir le hAirteagal 3(3) de Rialacha Nós Imeachta na Comhairle,

TAR ÉIS A CHINNEADH MAR A LEANAS:

Airteagal aonair Rinneadh an seasamh ón gComhairle maidir le dréachtbhuiséad leasaitheach Uimh. 5 de chuid an Aontais Eorpaigh don bhliain airgeadais 2020 a ghlacadh an 24 Meitheamh 2020. Is féidir breathnú ar an téacs iomlán nó é a íoslódáil ar shuíomh gréasáin na Comhairle: http://www.consilium.europa.eu/.

Arna dhéanamh sa Bhruiséil, 24 Meitheamh 2020. Thar ceann na Comhairle An tUachtarán A. METELKO-ZGOMBIĆ

(1) IO L 193, 30.7.2018, lch. 1.

(2) IO L 57, 27.2.2020, lch. 1.
(1)

An 10 Nollaig 2019, an 20 Eanáir 2020 agus an 3 Feabhra 2020, ghlac an Chomhairle Cinntí (AE) 2019/2157 (1), (AE) 2020/102 (2) agus (AE) 2020/144 (3) lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025.
(1)

cuirtear an méid seo a leanas in ionad Airteagail 2 agus 3: “Airteagal 2 Ráiteas Misin 1. Déanfaidh EUCAP Somalia cúnamh a thabhairt don tSomáil maidir lena hacmhainneacht slándála muirí a neartú chun go mbeidh sí in ann dlí muirí a fhorfheidhmiú ar bhealach níos éifeachtaí. 2. Ina theannta sin, déanfaidh EUCAP Somalia cúnamh a thabhairt don tSomáil maidir lena hacmhainneacht phóilíneachta a neartú chun tacú le cur chun feidhme Phlean Aistrithe na Somáile chun freagrachtaí slándála a aistriú chuig údaráis na Somáile. Airteagal 3 Cuspóirí agus Cúraimí 1. Chun an Ráiteas Misin a leagtar amach in Airteagal 2 a bhaint amach, déanfaidh EUCAP Somalia an méid seo a leanas: (a) feabhas a chur ar acmhainneacht na Somáile an dlí sibhialta muirí a fhorfheidhmiú chun rialachas muirí éifeachtach a chur i bhfeidhm ar an gcósta, ar na huiscí inmheánacha, ar an bhfarraige teorann agus ar an limistéar eacnamaíoch eisiach; (b) acmhainneacht na Somáile cigireacht agus forfheidhmiú iascaigh a threisiú, cuardach agus tarrtháil mhuirí a áirithiú, smuigleáil a chomhrac, píoráideacht a chomhrac agus an limistéar cósta ar tír agus ar muir a chomhrac; (c) acmhainneacht na hAireachta Slándála Inmheánaí agus seirbhísí póilíneachta na Somáile a neartú chun tacú le cur chun feidhme Phlean Aistrithe na Somáile chun freagrachtaí slándála a aistriú chuig údaráis na Somáile. 2. D’fhonn na cuspóirí sin a bhaint amach, tacóidh EUCAP Somalia le húdaráis na Somáile an reachtaíocht is gá a fhorbairt agus údaráis bhreithiúnacha a bhunú trí na nithe seo a leanas: (a) an mheantóireacht, an chomhairle, an oiliúint agus an trealamh is gá a chur ar fáil d’eintitis um fhorfheidhmiú dlí sibhialta muirí na Somáile; (b) comhairle agus meantóireacht a chur ar fáil, a mhéid is féidir, maidir le beartas, ceannas, rialú agus comhordú, chomh maith le tacaíocht agus trealamh tionscadail a sholáthair don Aireacht Slándála Inmheánaí agus do sheirbhísí póilíneachta na Somáile chun tacú le tionscnaimh ón Aontas agus ó chomhpháirtithe idirnáisiúnta. 3. Chun na cuspóirí sin a bhaint amach, feidhmeoidh EUCAP Somalia i gcomhréir leis na línte oibríochta agus leis na cúraimí a leagtar amach sna doiciméid oibríochtúla pleanála a d’fhormheas an Chomhairle. 4. Ní bheidh aon fheidhm feidhmiúcháin ag EUCAP Somalia.”;
“2.

Beidh feidhm ag an gCinneadh seo go dtí an 31 Deireadh Fómhair 2021. Déanfar athbhreithniú leanúnach air. Déanfar é a athnuachan nó a leasú, de réir mar is iomchuí, má mheasann an Chomhairle nár comhlíonadh a chuspóirí.”.